ત્યારે એક અદ્દભુત ઘટના કેમેરામાં કલીક થઈ ગઈ હતી, આશરે પંદર વર્ષથી લઈ પચાસ વર્ષની ઉમંરના મુસ્લિમ પુરૂષોનું એક ગ્રુપ દરિયા કિનારે આવ્યું હતું, તેઓ ખુબ મસ્તી અને ધમાલ કરતા હતા, તે દરમિયાન તેઓ સોમનાથના દરિયામાં ન્હાયા પણ હતા, પણ જેવો સાંજનો સમય થયો અને સુર્ય આથમાવાની તૈયારીમાં આવ્યો ત્યારે તેમની વચ્ચે રહેલા આધેડે બધાને બુમ પાડી બહાર બોલાવ્યા, તેમણે તરત કપડાં પહેરી લીધા કારણ નમાઝનો સમય થઈ ગયો હતો, બધા તરત કતારમાં નમાઝ માટે ઊભા રહી ગયા.